ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση που καθόρισε το Συμβούλιο σχετικά με την έκδοση απόφασης του Ευρωπαϊκού Κοινοβουλίου και του Συμβουλίου περί της διαλειτουργικής παροχής πανευρωπαϊκών υπηρεσιών ηλεκτρονικής διακυβέρνησης στις δημόσιες διοικήσεις, τις επιχειρήσεις και τους πολίτες (IDABC)

2003/0147 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση που καθόρισε το Συμβούλιο σχετικά με την έκδοση απόφασης του Ευρωπαϊκού Κοινοβουλίου και του Συμβουλίου περί της διαλειτουργικής παροχής πανευρωπαϊκών υπηρεσιών ηλεκτρονικής διακυβέρνησης στις δημόσιες διοικήσεις, τις επιχειρήσεις και τους πολίτες (IDABC)

1- ΙΣΤΟΡΙΚΟ

Ημερομηνία υποβολής της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2003)406 τελικό - 2003/0147(COD)): // 8.7.2003

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: // 11.12.2003

Ημερομηνία γνωμοδότησης της Επιτροπής των Περιφερειών: // 20.11.2003

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: // 18.11.2003

Ημερομηνία υιοθέτησης της κοινής θέσης με ομοφωνία: // 17.12.2003

2- ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Στόχος της πρότασης της Επιτροπής είναι η θέσπιση προγράμματος, το οποίο θα διαδεχθεί το τρέχον πρόγραμμα IDA και αποσκοπεί στο να καθορίσει, να ενισχύσει και να προωθήσει, αφενός, την ανάπτυξη και την καθιέρωση πανευρωπαϊκών υπηρεσιών ηλεκτρονικής διακυβέρνησης στις δημόσιες διοικήσεις, τις επιχειρήσεις και τους πολίτες και, αφετέρου, τα τηλεματικά δίκτυα που θα τις υποστηρίζουν.

3- ΣΧΟΛΙΑ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

3.1 Γενικά

Η κοινή θέση ακολουθεί τις γενικές γραμμές και τους στόχους της τροποποιημένης πρότασης της Επιτροπής, δίνοντας μεγαλύτερη έμφαση στις πανευρωπαϊκές υπηρεσίες ηλεκτρονικής διακυβέρνησης. Το Συμβούλιο υιοθέτησε ομόφωνα την κοινή θέση.

3.1.1 Σκιαγράφηση των κυριότερων διαφορών μεταξύ της τροποποιημένης πρότασης της Επιτροπής και της κοινής θέσης

Το άρθρο 1 διασπάστηκε σε δύο νέα άρθρα, το άρθρο 1 σχετικά με το πεδίο εφαρμογής και το άρθρο 2 σχετικά με τους στόχους. Σε αυτό το τελευταίο προστέθηκε ένας γενικός στόχος έτσι ώστε να δοθεί μεγαλύτερη έμφαση στις πανευρωπαϊκές υπηρεσίες ηλεκτρονικής διακυβέρνησης και στα τηλεματικά δίκτυα που τις υποστηρίζουν.

Το άρθρο 3 διαγράφηκε λόγω του ότι το άρθρο 2, όπως τροποποιήθηκε, σε συνδυασμό με τα παραρτήματα I και II, θα επιτρέψουν τον καθορισμό των προτεραιοτήτων.

Το άρθρο 6 τροποποιήθηκε για να διασαφηνίσει τη χρήση των αποτελεσμάτων από άλλες δραστηριότητες, έτσι ώστε να αποφευχθεί η επικάλυψη, να επιταχυνθούν οι εξελίξεις και ενδεχομένως να διαμορφωθούν συνέργειες.

Τα άρθρα 8 και 9 τροποποιήθηκαν για να υπογραμμιστεί η συσχέτιση μεταξύ της παραγράφου 1 και των δύο άρθρων καθώς και για να ληφθεί υπόψη, κατά την τροποποίηση του προγράμματος εργασίας, η δημοσιονομική κατάτμηση ανά σχέδιο κοινού ενδιαφέροντος και οριζόντιο μέτρο. Επιπλέον, τονίστηκε το γεγονός ότι το πρόγραμμα εργασίας είναι κυλιόμενο.

Το άρθρο 11 τροποποιήθηκε με σκοπό να αλλαχθεί το όνομα της επιτροπής διαχείρισης του προγράμματος έτσι ώστε να αντικατοπτρίζει καλύτερα το πεδίο εφαρμογής του προγράμματος. διασπάστηκε σε δύο άρθρα, το άρθρο 11 σχετικά με τις διαδικασίες επιτροπής και το άρθρο 12 σχετικά με την ετήσια υποβολή εκθέσεων.

Το άρθρο 12 (το σημερινό άρθρο 13) τροποποιήθηκε έτσι ώστε η περίοδος αξιολόγησης να συμβαδίζει με τις τρέχουσες δημοσιονομικές προοπτικές και να διασαφηνιστούν περαιτέρω οι απαιτήσεις αξιολόγησης.

Το άρθρο 15 (το σημερινό άρθρο 16) τροποποιήθηκε για να ληφθεί υπόψη η διοργανική συμφωνία για τη δημοσιονομική πειθαρχία και τη βελτίωση της διαδικασίας του προϋπολογισμού καθώς και το γεγονός ότι το πρόγραμμα υπερβαίνει τις τρέχουσες δημοσιονομικές προοπτικές.

Το παράρτημα II τροποποιήθηκε έτσι ώστε να διαφοροποιεί μεταξύ των δραστηριοτήτων που αφορούν την παροχή τεχνολογικών / λογισμικών λύσεων και των δραστηριοτήτων που αφορούν την παροχή διατομεακών πανευρωπαϊκών υπηρεσιών ηλεκτρονικής διακυβέρνησης. Η διαφοροποίηση αυτή επέφερε ορολογικές αλλαγές σε όλη την πρόταση.

Προστέθηκαν τέσσερις αιτιολογικές σκέψεις: η αιτιολογική σκέψη 13 σχετικά με μελέτη που πρέπει να διεξαχθεί για την κατάρτιση καταλόγου συναφών πανευρωπαϊκών υπηρεσιών ηλεκτρονικής διακυβέρνησης, η αιτιολογική σκέψη 15 για την προστασία των προσωπικών δεδομένων, η αιτιολογική σκέψη 21 σχετικά με τη συμμετοχή περιορισμένου αριθμού κρατών μελών στις ενέργειες και η αιτιολογική σκέψη 30 σχετικά με τη διαδικασία επιτροπολογίας.

3.2 Τροπολογίες του Ευρωπαϊκού Κοινοβουλίου σε πρώτη ανάγνωση

Η Επιτροπή αποδέχθηκε και τις πέντε τροπολογίες που επέφερε το Ευρωπαϊκό Κοινοβούλιο σε πρώτη ανάγνωση, τροποποιώντας προφορικά την αρχική της πρόταση αναλόγως.

Η τροπολογία 1 (αιτιολογική σκέψη 4α (νέα)) ενσωματώθηκε ως αιτιολογική σκέψη 5, με ελαφρά τροποποιημένη διατύπωση στην κοινή θέση.

Η τροπολογία 2 (αιτιολογική σκέψη 5α (νέα)) ενσωματώθηκε ως αιτιολογική σκέψη 7, με ελαφρά τροποποιημένη διατύπωση στην κοινή θέση.

Η τροπολογία 3 (αιτιολογική σκέψη 24α (νέα)) ενσωματώθηκε ως αιτιολογική σκέψη 31 στην κοινή θέση.

Η τροπολογία 4 (άρθρο 12 παράγραφος 3) ενσωματώθηκε στο άρθρο 13 παράγραφος 4 της κοινής θέσης.

Η τροπολογία 5 (άρθρο 15 παράγραφοι 1 και 2) ενσωματώθηκε στο άρθρο 16 παράγραφοι 1 και 2, με τροποποιημένη διατύπωση στην κοινή θέση, η οποία επίσης αυξάνει την ευελιξία συγκροτώντας ένα κοινό οικονομικό πλαίσιο τόσο για τα σχέδια όσο και για τα μέτρα.

4- ΣΥΜΠΕΡΑΣΜΑ

Η Επιτροπή υποστηρίζει την κοινή θέση του Συμβουλίου, εφόσον αυτή συμβαδίζει με την τροποποιημένη πρότασή της και διασαφηνίζει ορισμένα στοιχεία της πρότασης.